CELEX: 62008CA0314
Language: sk
Date: 2009-11-19 00:00:00
Title: Vec C-314/08: Rozsudok Súdneho dvora (tretia komora) z  19. novembra 2009 (návrh na začatie prejudiciálneho konania, ktorý podal Wojewódzki Sąd Administracyjny — Poľská republika) — Krzysztof Filipiak/Dyrektor Izby Skarbowej w Poznaniu (Právna úprava v oblasti dane z príjmov — Právo na odpočet poistného na sociálne poistenie zo základu dane — Právo na zníženie dane na základe zaplateného poistného na zdravotné poistenie — Odmietnutie, ak bolo poistné zaplatené v inom členskom štáte ako je štát zdanenia — Zlučiteľnosť s článkami 43 ES a 49 ES — Rozsudok vnútroštátneho ústavného súdu — Protiústavnosť vnútroštátnych ustanovení — Odloženie straty záväznosti týchto ustanovení — Prednosť práva Spoločenstva — Dôsledky pre vnútroštátny súd)

30.1.2010   
            
            
               SK
            
            
               Úradný vestník Európskej únie
            
            
               C 24/9
            
         Rozsudok Súdneho dvora (tretia komora) z 19. novembra 2009 (návrh na začatie prejudiciálneho konania, ktorý podal Wojewódzki Sąd Administracyjny — Poľská republika) — Krzysztof Filipiak/Dyrektor Izby Skarbowej w Poznaniu
   (Vec C-314/08) (1)
   
   (Právna úprava v oblasti dane z príjmov - Právo na odpočet poistného na sociálne poistenie zo základu dane - Právo na zníženie dane na základe zaplateného poistného na zdravotné poistenie - Odmietnutie, ak bolo poistné zaplatené v inom členskom štáte ako je štát zdanenia - Zlučiteľnosť s článkami 43 ES a 49 ES - Rozsudok vnútroštátneho ústavného súdu - Protiústavnosť vnútroštátnych ustanovení - Odloženie straty záväznosti týchto ustanovení - Prednosť práva Spoločenstva - Dôsledky pre vnútroštátny súd)
   2010/C 24/14
   Jazyk konania: poľština
   
      Vnútroštátny súd, ktorý podal návrh na začatie prejudiciálneho konania
   
   Wojewódzki Sąd Administracyjny
   
      Účastníci konania pred vnútroštátnym súdom
   
   
      Žalobca: Krzysztof Filipiak
   
      Žalovaný: Dyrektor Izby Skarbowej w Poznaniu
   
      Predmet veci
   
   Návrh na začatie prejudiciálneho konania — Wojewódzki Sąd Administracyjny — Výklad článkov 10 a 43 Zmluvy ES — Vnútroštátna právna úprava v oblasti dane z príjmov obmedzujúca odpočítanie poistného na sociálne poistenie od daňového základu, ako aj odpočítanie poistného na zdravotné poistenie od dane iba na poistné zaplatené v členskom štáte
   
      Výrok rozsudku
   
   
               1.
            
            
               Články 43 ES a 49 ES bránia vnútroštátnej právnej úprave, podľa ktorej môže daňovník rezident dosiahnuť jednak odpočet poistného na sociálne poistenie zaplateného počas daňového obdobia od daňového základu a jednak zníženie dane z príjmov, ktorú je povinný zaplatiť, o poistné na zdravotné poistenie zaplatené počas tohto obdobia, a to len ak uvedené poistné bolo zaplatené v členskom štáte zdanenia, pričom tieto výhody sa neuplatňujú, ak sa toto poistné zaplatí v inom členskom štáte, hoci v tomto členskom štáte nebolo odpočítané.
            
         
               2.
            
            
               Za týchto okolností prednosť práva Spoločenstva vyžaduje, aby vnútroštátny súd uplatňoval právo Spoločenstva a vylúčil uplatnenie sporných ustanovení vnútroštátneho práva, bez ohľadu na rozsudok vnútroštátneho ústavného súdu, ktorý rozhodol o odložení straty záväznosti týchto ustanovení posúdených ako neústavné.
            
         
      (1)  Ú. v. EÚ C 247, 27.9.2008.